## Pravilnik o izmjenama Pravilnika o Stalnom izbranom sudištu pri Hrvatskoj gospodarskoj komori

### NN 48/1993 (24.5.1993.), Pravilnik o izmjenama Pravilnika o Stalnom izbranom sudištu pri Hrvatskoj gospodarskoj komori

# HRVATSKA GOSPODARSKA KOMORA

Na temelju članka 19. stavak 4. Zakona o Hrvatskoj gospodarskoj komori
("Narodne novine", broj 66/91 i 73/91), Skupština Hrvatske gospodarske
komore na svojoj 4. sjednici održanoj 12. svibnja. 1993 godine donijela
je

## PRAVILNIK

### o izmjenama Pravilnika o Stalnom izbranom sudištu pri Hrvatskoj gospodarskoj komori

Članak 1.

U članku 3. stavak 3. iza riječi "komori" briše se točka i
dodaju riječi "i znakom Hrvatske gospodarske komore i Izbranog sudišta".

Članak 2.

U članku 9. stavak 2. riječ "organa" zamjenjuje se riječju
"tijela".

Članak 3.

U članku 12., stavku 1., broj "1" nakon riječi "stavak"
zamjenjuje se brojem "2".

Članak 4.

U članku 18., stavak 2. riječ "sudom" zamjenjuje se riječju
"sudištem".

Članak 5.

U članku 19., stavak 2. riječi "telegrama ili teleprinterskih saopćenja"
brišu se te se iza riječi "pisama", dodaju riječi "brzojava,
teleksa ili drugih telekomunikacijskih sredstava koja omogućuju pismeni
dokaz o zaključenom ugovoru". U članku 19., stavak 6. riječi "koji
bude" brišu se.

Članak 6.

U članku 24., stavak 3. iza riječi "prijeći na" dodaju se
riječi "raspravljanje i".

Članak 7.

U članku 26, stavak 1. riječ "njihovih" zamjenjuje se riječju
"svojih".

Članak 8.

U članku 32. stavak 2. mijenja se i glasi: "Ako stranke drukčije
ne ugovore, arbitar pojedinac raspravlja i odlučuje u sporovima u kojima
devizna protuvrijednost predmeta spora ne prelazi 50.000 DEM, a arbitražno
vijeće u sporovima u kojima devizna protuvrijednost predmeta spora prelazi
50.000 DEM. Devizna protuvrijdnost izračunava se primjenom srednjeg tečaja
Narodne Banke Hrvatske koji vrijedi na dan podnošenja tužbe Sudištu."
U članku 32., stavak 3. riječ "suda" zamjenjuje se riječju "sudišta".

Članak 9.

U članku 34. stavak 1. riječi "u pravilu" brišu se. U članku
34. stavak 2. briše se, a stavak 3. postaje stavak 2.

Članak 10.

U članku 38., stavak 2. iza riječi "strankama" dodaju se riječi
"arbitrima i drugim osobama čije se izuzeće traži".

Članak 11.

U članku 41. riječi "lzbranim sudištem" zamjenjuju se riječima
"izbranim sudom".

Članak 12.

U članku 42., stavak 1. riječ "arbitra" zamjenjuje se riječima
"izbranog suda".

Članak 13.

U članku 46., stavak 3. riječ "značaja" zamjenjuje se riječju
"značenja".

Članak 14.

U članku 49., stavak 2. riječ "podnese" zamjenjuje se riječju
"iznese".

Članak 15.

U članku 53., stavak 2. riječ "odnosno" briše se.

Članak 16.

U članku 54., riječi "Izbranim sudištem" zamjenjuju se na
dva mjesta riječima "izbranim sudom".

Članak 17.

U članku 56., stavak 2. riječi "tužbenom zahtjevu" zamjenjuju
se riječima "osnovanosti tužbenog zahtjeva".

Članak 18.

U članku 61., riječ "iznos utvrden tarifom Odluke o troškovima
postupka pred Izbranim sudištem pri Hrvatskoj gospodarskoj komori"
zamjenjuju se riječima: "iznos utvrđen tarifom odgovarajuće odluke
o troškovima". U stavku 2. između riječi "podmiruju se"
i riječi "svi troškovi" dodaju se riječi "u pravilu".

Članak 19

U članku 62. stavak 3. riječi "skopčana s odnosnim troškovima"
zamjenjuju se riječima "na koju se ti troškovi odnose".

Članak 20.

Ovlašćuje se Predsjedništvo Stalnog izbranog sudišta pri Hrvatskoj gospodarskoj
komori da utvrdi pročišćeni tekst Pravilnika o Stalnom izbranom sudištu
pri Hrvatskoj gospodarskoj komori.

Članak 21.

Ovaj pravilnik stupa na snagu osmog dana od dana objave u "Narodnim
novinama".

Broj : I-55-169/4-1993.

Zagreb, 12. svibnja 1993.

Predsjednik

**Ivica Gaži, dipl. ing., v. r.**

Pravilnik, NN 48/1993-940